钦定古今图书集成/明伦汇编/闺媛典/第331卷 > 许登妻陈氏
## 钦定古今图书集成/明伦汇编/闺媛典/第331卷 > 许登妻陈氏

按《海澄县志》：陈氏，唐将军元光十七代女孙也，适许
登。登远祖天正从元光开漳者，家世勋裔，弱冠未知
学，陈谏曰：“席先荫奈何自坠？晨星夜烛，勤可进德，岂
但取青紫耶？”登感其言，遂力学充内庠，三领乡书。绍
兴戊辰成进士，知兴国州。北警渐至，陈曰：“何不赋归
来，共老此生。”绳先绪固不在高官也。其审于进退如
此。